CELEX: 62020TN0769
Language: da
Date: 2020-12-23 00:00:00
Title: Sag T-769/20: Sag anlagt den 23. december 2020 — Ryanair mod Kommissionen

22.2.2021   
            
            
               DA
            
            
               Den Europæiske Unions Tidende
            
            
               C 62/42
            
         
      Sag anlagt den 23. december 2020 — Ryanair mod Kommissionen
      (Sag T-769/20)
      (2021/C 62/53)
      Processprog: engelsk
      
         Parter
      
      
         Sagsøger: Ryanair DAC (Swords, Irland) (ved advokaterne E. Vahida, F. Laprévote, V. Blanc, S. Rating og I. Metaxas-Maranghidis)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Europa-Kommissionens afgørelse C(2020) 5616 final af 11. august 2020 om statsstøtte SA.57586 (2020/N) — Estland COVID-19: Rekapitalisering af og subsidieret rentelån til Nordica annulleres.
               
            
                  —
               
               
                  Europa-Kommissionen tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren fremsat fire anbringender.
      
                  1.
               
               
                  Første anbringende om, at Europa-Kommissionen har foretaget en urigtig anvendelse af artikel 107, stk. 3, litra b), TEUF og af denne institutions Midlertidige rammebestemmelser for statslige foranstaltninger til støtte for økonomien under det nuværende COVID-19-udbrud ved at fastslå, at støtten imødegår en alvorlig forstyrrelse i den estiske økonomi, at Nordica er berettiget til støtte, og at betingelserne vedrørende konkurrenceforvridninger, statens udtræden og omstrukturering var opfyldt, og ved at tilsidesætte sin forpligtelse til at afveje støttens gunstige virkninger og dens negative indvirkning på samhandelsvilkårene og konkurrencen (dvs. »afvejningstesten«).
               
            
                  2.
               
               
                  Andet anbringende om, at Europa-Kommissionen har tilsidesat specifikke bestemmelser i TEUF og de almindelige EU-retlige principper om forbud mod forskelsbehandling, den frie udveksling af tjenesteydelser og den frie etableringsret, der har understøttet liberaliseringen af luftfarten i EU siden slutningen af 1980'erne.
               
            
                  3.
               
               
                  Tredje anbringende om, at Europa-Kommissionen har undladt at indlede en formel undersøgelsesprocedure på trods af alvorlige vanskeligheder og har tilsidesat sagsøgerens processuelle rettigheder.
               
            
                  4.
               
               
                  Fjerde anbringende om, at Europa-Kommissionen har tilsidesat sin begrundelsespligt.